ଆମେରିକାରେ ପହଞ୍ଚିଲା କରୋନା ଭାଇରସଃ ଜାଣନ୍ତୁ ଏହା କ'ଣ ଓ ଆକ୍ରାନ୍ତଙ୍କଠାରେ କି ଲକ୍ଷଣ ଦେଖାଦିଏ ? - Samaja Live\nଆମେରିକାରେ ପହଞ୍ଚିଲା କରୋନା ଭାଇରସଃ ଜାଣନ୍ତୁ ଏହା କ'ଣ ଓ ଆକ୍ରାନ୍ତଙ୍କଠାରେ କି ଲକ୍ଷଣ ଦେଖାଦିଏ ?\nୱାଶିଂଟନଃ ଚୀନରେ ଆତଙ୍କ ଖେଳାଇଥିବା କରୋନା ଭାଇରସ ଆମେରିକାରେ ପହଞ୍ଚିଛି। ଆମେରିକାରେ ଏହି ଭାଇରସ ଦ୍ବାରା ଜଣେ ବ୍ୟକ୍ତି ଆକ୍ରାନ୍ତ ହୋଇଥିବା ଚିହ୍ନଟ ହୋଇଛି। ଅନ୍ୟପଟେ ଚୀନରେ ମୃତ୍ୟୁ ସଂଖାରୁ ୬ରୁ ବୃଦ୍ଧି ପାଇ ୯ରେ ପହଞ୍ଚିଛି। ପ୍ରାୟ ୪୪୦ ଜଣ ଏଥିରେ ଆକ୍ରାନ୍ତ ହୋଇଛନ୍ତି। ମଣିଷର ଶ୍ବାସକ୍ରିୟା ଜରିଆରେ ଏହି ଭାଇରସ ବ୍ୟାପୁଥିବାରୁ ଏହାର ସଂକ୍ରମଣ ଆହୁରି ପରିବ୍ୟାପ୍ତ ହେବ ବୋଲି ଚୀନ ରାଷ୍ଟ୍ରୀୟ ସ୍ବାସ୍ଥ୍ୟ କମିଶନର ଉପମନ୍ତ୍ରୀ ଲୀ ବିନ୍ କହିଛନ୍ତି।\nକରୋନା ଭାଇରସ କ'ଣ ?\nଏହି ଭାଇରସ ଚୀନରୁ ଅନ୍ୟ ରାଷ୍ଟ୍ରକୁ ବ୍ୟାପିବା ଆରମ୍ଭ ହୋଇଛି। ଆମେରିକାରେ ଏହି ଭାଇରସ ଚୀହ୍ନଟ ହେବା ପରେ ସେଠାରେ ଲୋକମାନଙ୍କ ମଧ୍ୟରେ ଆତଙ୍କ ଦେଖିବାକୁ ମିଳିଲାଣି। ଦେଶର ସିଏଟଲ ସହରରେ ଜଣେ ବ୍ୟକ୍ତି ଭାଇରସ କବଳରେ ଆସିଥିବା ସରକାରଙ୍କ ପକ୍ଷରୁ ଘୋଷଣା କରାଯାଇଛି। ଚୀନର ବୁହାନରୁ ଉକ୍ତ ବ୍ୟକ୍ତି ଜଣକ ଆମେରିକା ଆସିଛନ୍ତି। ତାଙ୍କ ବୟସ ୩୦ରୁ ୩୫ ବର୍ଷ ମଧ୍ୟରେ ହେବ। ବିଶ୍ବ ସ୍ବାସ୍ଥ୍ୟ ସଂଗଠନ ଏହାକୁ ଗୁରୁତର ସହ ନେଇ ବୁଧବାର ଉଚ୍ଚ ସ୍ତରୀୟ ବୈଠକ ଡକାଇଛି।
